Vita:Marcello Mastroianni

message: Szia Syp!
Tudom, hogy első ránézésre hülyén néz ki, de Marcello eredeti nevében a Mastroianni tényleg "j"-vel van, nem elírás: Mastrojanni. Alighanem ugyanolyan indíttatásból változtatott ezen, mint amiért Sofia Loren Sophia Loren lett.
Tony64
Ó, ezt te teljesen komolyan mondod? Hol találtad? :-o - Serinde üzenet 2006. szeptember 13., 07:50 (CEST)
Megtaláltam. Jó lenne, ha az ilyen típusú változásoknál mindig megadnál valami forrást, hogy ne legyen belőle oda-vissza állítgatás. - Serinde üzenet 2006. szeptember 13., 08:03 (CEST)
Szia Serinde!
A külső hivatkozások között ott volt eredetileg, sőt most is ott van az IMDB-s hivatkozás. Ott is meg lehet nézni a névváltozatot, de akit ez tényleg érdekel, a google-ban is rákereshet a "j"-s változatra, és számos találatot fog kapni. Irreális igénynek tartom, de legalábbis jómagam erre nem vállalkozom, hogy minden adatnál külső hivatkozásokat csatoljak, hiszen ahogyan a nevekkel, úgy a születési-halálozási időkkel, helyekkel, filmcímekkel stb. kapcsolatban is bármikor támadhatnak kételyek. Épp elég fáradság a szabadidőmben magát a szócikket megírni, nem tudom bevállalni, hogy minden adathoz linkeket is csatoljak. Ráadásul szerintem ezek a betoldások el is csúfítják az oldalt: Hivatkozás, Külső hivatkozás, s közben a kettő tulajdonképpen átfedi egymást, hiszen az eredeti IMDB-s hivatkozásról is elérhető az életrajzi IMDB-s oldal.
Azt egyébként hadd jegyezzem még meg, hogy maga az IMDB sem pontos forrás: éppen a Mastroianniról szóló életrajzi oldalon Anna Magnani férjeként (!!) említik Federico Fellinit!
Az én javaslatom a Tiéd fordítottja: annak, aki javítani szeretne valamit egy szócikken – ami (hadd legyek nagyképű) első ránézésre is láthatóan nem felületes –, kéne valami hivatkozást csatolni arról, hogy mi indokolja a javítását. 
Tony64
Ne haragudj, de első ránézésre nem felületes szócikkekben is lehetnek elütések. Sőt, mindig vannak. Ezért még a te általad létrehozottak esetén sem lehet minden betűt készpénznek venni. Arról nem is beszélve, hogy másodszor bejelentkezés nélkül, IP címről javítottad, ami eleve gyanús lehet, ha minden forrás nélkül teszed. Egyébként nem kell minden adathoz linket csatolni, de azokhoz, amelyek problémásnak tűnhetnek, azért ajánlatos. (Még egy: természetesen az IMDB sem 100%-osan biztos. Csak épp itt egyetlen könyv nincs nálam, ahol utánanézhetnék így az interneten kellett keersnem. A netes források közül pedig még ez tűnik a legmegbízhatóbbnak. Referenciának offline forrás is megadható, sőt!) - Serinde üzenet 2006. szeptember 13., 08:39 (CEST)
Azért bátorkodtam ránézésre kijavítani (és talán tévedtem), mert az olasz nyelv tudomásom szerint nem használ "j" betűt. Az imdb-n, és más, imdb-t használó forrásokon kívül máshol is "j"-vel írják? Az enwiki még hagyján, de az gyanús, hogy épp az olasz szócikkben nem említik. Próbálok utánajárni ennek. SyP 2006. szeptember 13., 09:56 (CEST)
Szia Serinde!
Nem kívánom kétségbe vonni se Syp, se a Te jó szándékodat. Azonban továbbra is az az álláspontom, hogy amikor az ember elég sok időt szán arra, hogy lehetőleg alapos szócikket írjon, számos könyvben és weboldalon néz utána az adatoknak, hogy a sokszor ellentmondó infók közül kihámozzon valamit, megtalálja az elfogadott magyar címváltozatokat, s utána az egész anyagot úgy teszi fel, hogy ne a csonkok számát gyarapítsa, és ne adjon senkinek utólagos formázási munkát, akkor talán elvárható, hogy az adjon meg forrást, aki a szövegben az adatokat érintő javítást akar eszközölni. Én is elfogadtam végül az IMDB névváltozatát (Mastrojanni), amit több oldal (olaszok is!) megerősített, s mivel a külső hivatkozások között is feltüntettem az IMDB-t, annak alapján akár más is utána tudott volna nézni a problémás infónak a javítás előtt. Ez talán mégse a "2+2=5" esete, amit azért külön utánajárás nélkül is azonnal, reflexből lehet javítani. Mint korábban írtam, nézőpont kérdése, ki és mit tart problémásnak: bármikor lehet vitázni a születési és halálozási évek és helyek, a filmek gyártási évei és magyar címei stb. stb. fölött, mivel on- és offline források ebben sem egységesek. Én továbbra is irreális igénynek tartom, hogy miután egy cikk megírásakor már a lehetőségeim szerint leellenőriztem mindent, lényegében külön tartsam még számon vagy járjak utána újra, hogy melyik infót milyen on- vagy offline forrás alapján tettem a szövegbe. Tudomásul veszem azonban, hogy ez az álláspontom nem egyezik a Wikipédia szerkesztési elveivel, melyek egy részével egyébként sem igazán értettem egyet már kezdettől fogva. Jómagam kikapcsolódásnak szántam a Wikipédián való ügyködésemet, ezt a funkcióját azonban kezdi elveszíteni számomra, viszont épp az információk ellenőrzése és a formázási feladatok miatt elég időigényes. Ezért inkább beszüntetem szerkesztői tevékenységemet, mielőtt olyan vitákba és helyzetekbe bonyolódnék, amelyek miatt más weboldalak látogatásáról is lemondtam. További sikereket, s főleg pontosabb szócikkeket kívánok, s egyúttal köszönöm az eddigi szócikkeim iránti érdeklődést és véleményeket.
Tony64
vazze Nikita 2006. szeptember 13., 13:47 (CEST)
A fene egye meg, elég lett volna megnézni a gugliban a dolgot, csomó helyen kidobja, hogy az eredeti neve bizony "Marcello Vincenzo Domenico Mastrojanni" volt. Az IMDB-t már fel se hozom. Miért kell egy értékes szerkesztőt ilyesmi miatt elüldözni, s az állítólagos "elütések" helyett utánanézni a dolognak? Két másodperc alatt kiderült volna, hogy Tony64-nek bizony igaza volt a dolgban. Illő lenne elnézést kérni az "illetékeseknek", nem? Pláne, hogy a helyes változatot visszaállító anont -aki talán azonos a szerkesztővel, ezt nem tudhatom- levandálozták. Data Destroyer 2006. szeptember 13., 14:00 (CEST)
replies: text: "Elüldözés"? Kicsit túldramatizáltátok a helyzetet. Tony64-nek kár 2 visszaállítás miatt itthagyni a Wikipédiát, főleg, mikor látja, hogy értelmesen tisztázni lehet a helyzetet.

text: Az ilyesmi könnyedén elkerülhető, hogyha megad egy forrást és a "visszaállítás"-nál bővenn indoklást mikor visszaállít. Ez történhet a szerkesztési összefoglalóban, vagy akár a vitalapon.

text: Lásd: WP:ELL, WP:IDÉZD -- nyenyec ☎ 2006. szeptember 13., 17:18 (CEST)
Cseppnyi megjegyzés: az IMDb nem szentírás (tele van hülyeségekkel, helyesb.: téves adattal. A Google pedig kidobálja, amit a hálón talál, hitelest, tévest válogatás nélkül. Forrásnak forrás mindkettő, de egyik sem hiteles. OsvátA. 2006. szeptember 13., 17:27 (CEST)

text: s még valami: az olasz és az angol wiki nem foglalkozik a j betűvel, mi meg itt lelkizünk... OsvátA. 2006. szeptember 13., 17:29 (CEST)
Naná, mert itt még a megrögzött materialistáknak is minimum Lacházáig érő lelke van..:))--Godson fóruma 2006. szeptember 13., 18:35 (CEST)

text: Kéretik rikábban röhögtetni: egyedül ülök otthon, és kénytelenül (helyesb.: éktelenül) meg-megmosolygom magamat OsvátA. 2006. szeptember 13., 18:39 (CEST)
replies: text: :Ez egy szabad izé: két prófétálás közt egy bohóctréfa igazán kímélő kevercs rekeszizmilag...--Godson fóruma 2006. szeptember 13., 18:55 (CEST)
Na, az olasz wikin végre valaki méltóztatott válaszolni a kérdésemre, hogyaszondja:
"Hello Syp, the Name Mastroianni is of greek origin in italian it would be Maestrogiovanni. Mastroianni said this in a RTL-talkshow from Thomas Gottschalk a famous german Talkmaster a few years ago. Greetings Chris" SyP 2007. március 16., 22:25 (CET)
thread_title: Mastrojanni

message: A következő képeket törölték vagy törlésre jelölték a Commons-on. Mielőtt eltávolítod a képet a szócikkből ellenőrizd a Commonsbeli lapját a képnek, hátha időközben visszavonták, vagy hibát követtek el a törlésre jelöléssel. A kivett képet próbáld meg helyettesíteni egy másikkal.
Miután megoldottad a problémát, kérlek azt jelezd, mind itt, mind a CommonsTicker oldalon, az  üzenetet létrehozó sablon „|status=” sorában.
Ezt az üzenetet a CommonsTicker írta.
*   
*   
*   
-- CommonsTicker 2006. november 19., 19:21 (CET)
thread_title:  Kép figyelmeztetés 

message: Muszáj elmesélni. Az idő, és az ő homálya.
replies: text: Pesten forgatott Mastroianni nagyjából 1987-ben, Sándor Pál említésre nem méltó Miss Arizóna című filmjét főszerepelte. Egy forgatás üresjáratai mindig unalmasak. Mastroianni magányosan ácsorgott a filmgyár udvarán. Megkérdezett egy épp arra sertepertélő gyártásvezetőt, hogy hol lehetne rendesen ebédelni. A gyártásvezető elvitte a Klauzál térre, a Kádár kifőzdébe. Bejött. Marcello attól kezdve minden nap ott ebédelt, amíg Pesten volt. Ezt látta Budapestből. Szép emlékei maradtak.

text: Bizonyíték: csak elmész a Kádárba, és megnézed dedikált fotóját a falon. OsvátA Palackposta 2014. július 1., 17:24 (CEST)
thread_title:  Ánekdot